1. Bioskaidžių elektrodų formavimo būdas, apimantis anglies paruošimą, karbonizuojant medieną, didinant hemiceliuliozės, celiuliozės, lignino pirolizės laipsnį bei santykinį anglies kiekį, ir elektrodo struktūros suformavimą presuojant, b e s i s k i r i a n t i s tuo, kad anglis prieš presavimą yra kaitinama iki 800 - 1300°C, 2 valandas, ir sumaišoma su elektrodo fizinę degradaciją mažinančiais, aplinkai nekenksmingais polimeriniais junginiais, kurie yra rišiklio tirpalas.

2. Būdas pagal 1 punktą, kur mediena karbonizuojama argono, azoto arba kitų inertiškų dujų atmosferoje aplinkoje.

3. Būdas pagal bet kurį ankstesnį punktą, kur karbonizacija yra vykdoma iki amorfinės hidrogenizuotos anglies (α-C:H).

4. Būdas pagal bet kurį ankstesnį punktą, kur mediena yra popieržievio beržo mediena.

5. Būdas pagal bet kurį ankstesnį punktą, kur elektrodo fizinę degradaciją mažinantis, aplinkai nekenksmingas polimerinis junginys, rišiklio tirpalas yra krakmolo kleisteris.

6. Būdas pagal 5 punktą, kur po kaitinimo ir prieš presavimą karbonizuota medienos anglis sumaišoma su krakmolo kleisteriu masės santykiu: karbonizuotos medienos anglis - 95-99%; krakmolas arba kitas panašus rišiklis 1-5%.

7. Būdas pagal 6 punktą, kur presuojama >10 MPa presu, o po supresavimo presavimo metu nepasišalinęs vanduo išgarinamas 25-80°C temperatūroje.

8. Bioskaidus elektrodas, gautas būdu pagal bet kurį ankstesnį punktą.